2021 m. birželio 9 d. Bendrojo Teismo (trečioji kolegija) sprendimas

Puma ir kt. / Komisija

(Byla T‑781/16)

„Dempingas – Kinijos ir Vietnamo kilmės tam tikros avalynės su batviršiais iš odos importas – Teisingumo Teismo sprendimo įvykdymas sujungtose bylose C‑659/13 ir C‑34/14 – Iš naujo nustatomas galutinis antidempingo muitas ir galutinai surenkamas laikinasis muitas – Prieš pripažįstant reglamentus negaliojančiais pradėtų procedūros atnaujinimas – Rinkos ekonomikos sąlygomis veikiančios įmonės statusas – Individualus vertinimas – Dokumentų analizė – Prašymo pateikti papildomos informacijos ir tikrinamojo vizito nebuvimas – Antidempingo muitų negrąžinimas – Teisinis pagrindas – Teisinis saugumas – Teisėti lūkesčiai – Negaliojimas atgal – Proporcingumas – Piktnaudžiavimas įgaliojimais – Nediskriminavimas – Ankstesnė sprendimų praktika“

1. Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Reglamentas, nustatantis antidempingo muitus – Tiesioginė sąsaja su atitinkamo produkto importuotoju (SESV 263 straipsnio ketvirta pastraipa; Komisijos reglamentai 2016/1395, 2016/1647 ir 2016/1731) (žr. 46, 47 punktus)

2. Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Reglamentas, nustatantis antidempingo muitus – Įmonės, kuri gali būti identifikuota ginčijamo sprendimo priėmimo momentu ir kuri priklauso uždaram ūkio subjektų ratui, pareikštas ieškinys – Priimtinumas (SESV 263 straipsnio ketvirta pastraipa; Komisijos reglamentai 2016/1395, 2016/1647 ir 2016/1731) (žr. 48–51, 57–59 punktus)

3. Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Reglamentas, nustatantis antidempingo muitus – Vieno iš ieškovų pateikto ieškinio priimtinumas – Būtinybė išnagrinėti kitų tai pačiai įmonių grupei priklausančių ieškovių pateikto ieškinio priimtinumą – Nebuvimas (SESV 263 straipsnio ketvirta pastraipa; Komisijos reglamentai 2016/1395, 2016/1647 ir 2016/1731) (žr. 61 punktą)

4. Bendra prekybos politika – Apsauga nuo dempingo taikymo – Antidempingo procedūra – Sprendimas, kuriuo pripažįstami reglamentai, kuriais nustatyti antidempingo muitai, negaliojančiais – Reglamento, kuriuo siekiama įvykdyti sprendimą dėl negaliojimo, priėmimas – Minėto reglamento priėmimas remiantis Antidempingo pagrindiniu reglamentu 2016/1036 – Leistinumas (SESV 266 straipsnis; Europos Parlamento ir Tarybos reglamento 2016/1036 9 ir 14 straipsniai) (žr. 66–71, 76 punktus)

5. Institucijų aktai – Motyvavimas – Pareiga – Apimtis – Nuoroda į akto teisinį pagrindą (SESV 296 straipsnio antra pastraipa) (žr. 77, 78 punktus)

6. Bendra prekybos politika – Apsauga nuo dempingo taikymo – Antidempingo procedūra – Sprendimas, kuriuo pripažįstami reglamentai, kuriais nustatyti antidempingo muitai, negaliojančiais – Reglamento, kuriuo siekiama įvykdyti sprendimą dėl negaliojimo, priėmimas – Naujas importo, vykdyto negaliojančių reglamentų taikymo laikotarpiu, antidempingo muitų nustatymas – Teisinio saugumo ir negaliojimo atgaline tvarka principų pažeidimas – Nebuvimas (Europos Parlamento ir Tarybos reglamento 2016/1036 10 straipsnio 1 dalis; Tarybos reglamento Nr. 384/96 10 straipsnio 1 dalis) (žr. 87–99 punktus)

7. Bendra prekybos politika – Apsauga nuo dempingo taikymo – Institucijų diskrecija – Požiūrio į kai kurių importuotojų apmokestinimą iš naujo nustatytu dempingo muitu pasikeitimas – Leistinumas – Ūkio subjektų galimybė remtis teisėtų lūkesčių apsaugos principu – Nebuvimas (žr. 102–105, 143, 160 punktus)

8. Bendra prekybos politika – Apsauga nuo dempingo taikymo – Antidempingo procedūra – Sprendimas, kuriuo pripažįstami reglamentai, kuriais nustatyti antidempingo muitai, negaliojančiais – Reglamento, kuriuo siekiama įvykdyti sprendimą dėl negaliojimo, priėmimas – Institucijų diskrecija – Apimtis – Teisminė kontrolė – Ribos (SESV 266 straipsnis; Komisijos reglamentai 2016/1395, 2016/1647 ir 2016/1731) (žr. 116, 117 punktus)

9. Bendra prekybos politika – Apsauga nuo dempingo taikymo – Komisijos pareigos patikrinti suinteresuotųjų asmenų pateiktos informacijos tikslumą apimtis – Informacija, kuri buvo pateikta suteikiant rinkos ekonomikos sąlygomis veikiančios įmonės statusą – Įtraukimas – Pareiga surengti tikrinamąjį vizitą suinteresuotos įmonės patalpose – Nebuvimas (Tarybos reglamento Nr. 384/96 2 straipsnio 7 dalies b punktas, 6 straipsnio 8 dalis, 9 straipsnio 5 dalis ir 16 straipsnio 1 dalis) (žr. 152–154 punktus)

10. Bendra prekybos politika – Apsauga nuo dempingo taikymo – Antidempingo procedūra – Teisė į gynybą – Institucijoms tenkanti informavimo pareiga – Taikymas bendrovei, nedalyvavusiai atliekant dempingo tyrimo procedūrą ir nesusijusiai su jokiu šalies, dėl kurios atliekamas tyrimas, eksportuojančiu gamintoju – Neįtraukimas (Tarybos reglamento Nr. 384/96 2 straipsnio 10 dalis) (žr. 162 punktą)

Dalykas

SESV 263 straipsniu grindžiamas prašymas panaikinti, pirma, 2016 m. rugpjūčio 18 d. Komisijos įgyvendinimo reglamentą (ES) 2016/1395, kuriuo iš naujo nustatomas galutinis antidempingo muitas, galutinai surenkamas laikinasis muitas, nustatytas tam tikrai importuojamai Kinijos Liaudies Respublikos kilmės avalynei su batviršiais iš odos, pagamintai bendrovių Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd., Win Profile Industries Ltd, ir kuriuo įgyvendinamas Teisingumo Teismo sprendimas sujungtose bylose C‑659/13 ir C‑34/14 (OL L 225, p. 52), antra, 2016 m. rugsėjo 13 d. Komisijos įgyvendinimo reglamentą (ES) 2016/1647, kuriuo iš naujo nustatomas galutinis antidempingo muitas ir galutinai surenkamas laikinasis muitas, nustatytas tam tikrai importuojamai Vietnamo kilmės avalynei su odiniais batviršiais, pagamintai bendrovių Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (Megastar Joint Stock Company), VMC Royal Co Ltd, Freetrend Industrial Ltd. ir jos susijusios bendrovės Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co., Ltd, ir kuriuo įgyvendinamas Teisingumo Teismo sprendimas sujungtose bylose C‑659/13 ir C‑34/14 (OL L 245, p. 16), ir, trečia, 2016 m. rugsėjo 28 d. Komisijos įgyvendinimo reglamentą (ES) 2016/1731, kuriuo iš naujo nustatomas galutinis antidempingo muitas ir galutinai surenkamas laikinasis muitas, nustatytas tam tikrai importuojamai Kinijos Liaudies Respublikos ir Vietnamo kilmės avalynei su odiniais batviršiais, pagamintai bendrovių General Footwear Ltd (Kinija), Diamond Vietnam Co Ltd ir Ty Hung Footgearmex/Footwear Co. Ltd, ir kuriuo įgyvendinamas Teisingumo Teismo sprendimas sujungtose bylose C‑659/13 ir C‑34/14 (OL L 262, p. 4).

Rezoliucinė dalis

1. Atmesti ieškinį.